Meeskond jätkab Cosworthi mootorite kasutamist ning seoses kokkuleppesõiduga sarjast eemaldatud endine Renault peainsener Pat Symmonds jääb konsultandi kohale.    Meeskonna sõnul on plaanis arendada välja senisest sobivamad tehnilised vahendid ja mahtuda koos McLareniga ühe katuse alla. Leping tagab Virginile juurdepääsu muu seas McLareni tuuletunnelile, testiradadele ja sõidusimulaatoritele.    Venemaa sportautode tootja Marussia,  kes on üks meeskonna suurimatest aktsionäridest, on teatanud, et 2014. aastal esmakordselt toimuval Sotši GP-etapil soovitakse võidelda koha eest poodiumil.